
ANUNŢURI 


* În această sâmbătă a primit botezul Luca, al doilea copil al lui 
Alexandru şi Adriana. Sf. Apostol al cărui nume îl poartă sa-i 
vegheze paşii pe calea mântuirii! 


* Luni, a doua zi de Rusalii, în cadrul Sf. Liturghii arhiereşti de 
la Catedrala Nouă, părinţii noştri Ștefan şi Lucian (foto) au pri- 
mit Distincția Eparhială Crucea Sfântul Ierarh Sava 
Brancovici”, în calitate de profesori ai Facultăţii de Teologie 
Ortodoxă. Ne bucurăm de această recunoaştere a muncii lor ca 
preoţi şi dascăli. 


* A trecut un an de la adormirea surorii Irina, bunica maicii lustina de la Băița şi o credincioasă a obştii noastre. 
Dumnezeu să o odihnească în pace! 


Bucuria 
Rusaliilor 


ŞTIRI 


* Înaltpreasfinţitul Părinte Timotei, Arhie- 
piscopul Aradului a împlinit duminică 
87 de ani. A fost ales Episcop al Aradului în 
30 septembrie 1984 (înscăunat la 2 decem- 
brie 1984). În anul 2009, în data de 28 no- 
iembrie, a fost ridicat în demnitatea de Arhiepiscop. (sursa: arhiepiscopiaaradului.ro) 


* Mitropolia celor două Americi ajută la creşterea comunităţii de români ortodocşi din Quito, Ecuador. La începutul 
lunii iulie mai multe persoane vor fi botezate. (sursa: basilica.ro) 


* Episcopul Canadei cheamă credincioşii români la rugăciune după ce biserica istorică a Parohiei „Adormirea Maicii 
Domnului” din Boian / Willingdon, Alberta, a ars complet în seara zilei de 6 iunie. La Boian se găseşte cea mai ve- 
che comunitate ortodoxă românească de pe pământ american (118 ani). (sursa: basilica.ro) 


+ Sâmbăta trecută a trecut la Domnul schiarhimandritul Dionisie Pantelic, unul dintre cei mai iubiţi duhovnici 
ai Serbiei şi unul dintre ultimii fii duhovniceşti ai Sf. Nicolae Velimirovici. (sursa: orthodoxchristian.com) 


LIBRĂRIA LOGOS 
ne recomandă 


Evghenia Tur 
MARTIRII DE LA COLOSSEUM da 

Martirii de la 
Bărbaţi şi femei, tineri şi fecioare, episcopi, prinți de sânge regal, oameni de rând, 
servitori, bogaţi şi săraci, bătrâni şi copii mici au murit împreună, fără să renunţe la 
credinţa lor în Dumnezeu. Curajul lor, înălţimea duhului lor, nerăutatea şi iertarea 
duşmanilor lor în mijlocul celor mai crude chinuri, i-au uimit şi i-au copleşit pe torţi- 
onarii lor. Marile lor virtuţi au întors spre ei inimile multor păgâni şi, în cele din ur- 
mă, lumea, câştigată de înălţimea lor spirituală, a căzut la picioarele Crucii, recunos- 
când învăţătura Evangheliei ca fiind Revelația. 


Colosseum 


Nuvelă 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă 


Numărul 18 (CXXXI) 


D 11 - DUMINICA ÎNTÂI DUPĂ 
RUSALII (a Tuturor Sfinţilor); 
Sf. Ap. Vartolomeu şi Varnava; 
Sf. Ier. Luca al Crimeii; Sf. 222 
Mucenici din China; Soborul Sf. 
Arh. Gavriil (Axion Estin) 


L 12 - Sf. Cuv. Onufrie cel Mare; 
Sf. Cuv. Petru Athonitul; Ince- 
putul Postului Sfinţilor Apostoli 
- Mărturisitorul: Arhim. Bene- 
dict Ghiuş (4990) 


M 13 - Sf. Me. Achilina; Sf. Cuv. 
Alexandra, prima stareță de la 
Diveevo 


Mi 14 - Sf. Prooroc Elisei; Sf. 
Ier. Metodie Mărturisitorul; Sf. 
ler. Ioan de Evhaita; (care a 
avut vedenia Sf. Trei Ierarhi); 
Sf. Ier. Iustin Popovici; Soborul 
tuturor Sfinţilor de la Diveevo 


J 15 - Sf. Ap. Fortunat, Ahaic şi 
Ştefanas; Sf. Prooroc Amos; Sf. 
Me. Lazăr, cneazul Serbiei; Fer. 
Augustin şi Ieronim; Soborul 
tuturor Sfinţilor Noi ai Serbiei 


V 16 - Sf. Ier. Tihon; Sf. Cuv. 
Moise, stareţul de la Optina 


- Mărturisitorul: Ierom. Iustin 
Pârvu (2013) 


S 17 - Sf. Me. Manuil, Savel şi 
Ismail 


» 

Pr. Ilarion Felea 


SFINȚII 


3 
sunt mari și biruitori 


Sfinţii dezvăluie puterea şi frumuseţea sufle- 
66 tului în trup. 


Sunt oameni mari prin ştiinţă, prin artă, prin filosofie, prin geniu poli- 
tic, militar, artistic, cultural, tehnic. Treapta cea mai înaltă şi mai grea o 
reprezintă sfinţenia. Vârfurile, culmile sunt ale sfinţilor, ale acelora 
dintre oamenii aleşi ai omenirii care au întruchipat şi practicat mai de- 
săvârşit virtuțile religioase şi morale. 


Sfinţenia cere lupte, sudori de sânge, nevoinţe, jertfe, rugăciuni şi vir- 
tuţi, care nu se cer învăţaţilor. Sfinţenia şi celelalte virtuţi nu se obţin 
fără lupte. Fără a distruge ceva, sfinţii adaugă forţe noi vieţii şi societă- 
ţii. Sfinţii ştiu mai multe decât noi, văd mai adânc decât noi, sunt mai 
mari decât noi, nu prin cunoştinţe din cărţi şi din laboratoare, nici prin 
vorbiri şi argumentări, ci prin mărturia vieţii lor curate şi a experienţei 
lor mai bogată şi mai adâncită. Ei dezvăluie puterea şi frumuseţea su- 
fletului în trup; ne învaţă cum să începem şi cum să înaintăm în viaţa 


evlavioasă până la desăvârşire. Fi ne arată cum putem 
găsi, simţi şi sfinţi pe Dumnezeu în noi; cum 

putem iubi mai cald pe Dumnezeu, cum putem cunoaşte 
mai bine adevărul creştin, cum putem lărgi, îmbogăţi, 
adânci şi înălța viaţa noastră de zi cu zi... 


Din pricină că sunt mai mari şi mai buni decât noi, sfinţii 
în viaţa aceasta — aproape toţi — sunt neînţeleşi, bârfiţi şi 
foarte adeseori prigoniţi. Însă lupta cea mai mare pe care 
o dau sfinţii nu este cu lumea dinafară, ci cu ispitele, cu 
poftele şi cu gândurile rele dinlăuntrul sufletului şi al 
trupului. 


Sfinţii nu sunt mari şi biruitori prin însuşirile şi puterile 
lor omeneşti. Ca oameni, sfinţii sunt mai slabi decât mai 
mulţi dintre noi. Însă sunt mari şi biruitori prin puterea 
lui Dumnezeu care lucrează şi rodeşte în ei virtuțile 
cele mai alese. 


Sfinţii sunt mari şi biruitori prin armele lor de luptă, 
prin smerenia şi devoţiunea lor, prin dragostea arză- 
toare şi neîntreruptă faţă de Dumnezeu şi de Biserică. 


Sfinţii sunt mari şi biruitori prin curăţia sufletului lor. 
Pentru sfinţi, păcătuirea e crimă de moarte împotriva 
aproapelui, împotriva propriei fericiri şi împotriva lui 
Hristos. Cine ştie câte lupte şi câte ispite înfruntă sfinţii, 
ca să-şi păzească pânza sufletului curată şi împodobită 
numai cu florile virtuţilor? 


Sfinţii sunt mari şi biruitori prin credinţa lor vie şi lup- 
tătoare, prin bunătatea inimii lor. Ei fac la toţi oamenii, 


Versuri 


Fie-ți Fața Domnului 


Traian Dorz 


Fie-ţi Faţa Domnului 
- pază dulce somnului, 
soarele destinului, 
liniştea căminului, 
candela vegherilor 


şi alin durerilor. 


dragostea cântărilor, 


Și să-ți dea Hristos 
viaţă cu folos, 
umblet luminos 


şi sfârşit frumos. 


prietenul cărărilor, 


focul rugăciunilor 


şi liman furtunilor. 

prieteni sau vrăjmaşi, numai bine. 


Sfinţii sunt mari şi biruitori prin răbdarea lor, fiind 
încredinţaţi că luptele lor, suferinţele şi chiar înfrângerile 
nu sunt zadarnice. 


Sfinţii sunt mari şi biruitori prin iubirea lor. Toţi sfinţii 
suspină şi tânjesc de dragostea și dorul lui Dumnezeu. 
Iubirea şi unirea lor cu Dumnezeu sunt primul şi ultimul 
lor pas, întreg rostul vieţii şi luptei lor. 


Sfinţii sunt mari şi biruitori prin rugăciune. Sfinţii sunt 
oamenii rugăciunii calde, stăruitoare, ziua şi noaptea. 


În sfârşit, sfinţii sunt mari şi „pururea biruitori” prin 
jertfele lor şi prin jertfa Mielului. 


După Sf. Ap. Pavel, toţi creştinii sunt chemaţi să fie sfinţi 
şi fără prihană. Sfinţenia este o cerinţă de mântuire. În 
scopul sfințirii noastre, Hristos a întemeiat Biserica, as- 
tfel ca noi să nu mai fim singuri în lume şi străini de 
Dumnezeu, ci „cetăţeni împreună cu sfinţii şi casnici ai 
lui Dumnezeu”. La început, Biserica era o societate de 
oameni creştini cu viaţă şi râvnă de sfinți. 


Sfinţii ne învaţă ştiinţa şi arta desăvârşirii. Sfinţii sunt 
maeştrii şi dascălii noştri cei mai iubiţi. Vieţile şi icoane- 
le sfinţilor revarsă în suflete pace şi iubire, smerenie şi 
sfinţenie, învăţătură şi frumuseţe duhovnicească. 


Fie-ţi sfânt Cuvântul Lui 


taina legământului, 


Fie-ţi voia Sfântului 


aurul pământului, 
miezul bucuriilor, 
plata dărniciilor, 
fericirea traiului 


şi răsplata Raiului. 

ORTODOXIA 
și internetul (2) 


PS Irineu al Londrei 


Sunt tot mai mulţi creştini care pre- 
feră să citească de pe ecran în loc să 
ţină în mână o carte. De asemenea 
observăm cum atenţia noastră este 
tot mai slabă, căci nu putem să ne 
concentrăm prea mult asupra unei 
singure idei. Dar şi pe internet, de 
multe ori citim doar titlurile sau fra- 
zele cheie ale articolelor, evidenţiate 
în chip deosebit, iar apoi alt titlu ne 
fură gândul şi privirea, şi aşa trecem 
de la unul la altul rapid. 


Revenind la problema trăirii şi a in- 
ternetului, cred că testul cel mare al 
unui site bun sau al unui forum de 
discuţii ortodox viabil este atunci 
când cei nou-veniţi pe calea virtuală 
ajung apoi să aibă o experienţă con- 
cretă şi reală în Biserică. Dacă se 
întâmplă aceasta, adică acel om aflat 
până atunci departe de Dumnezeu, 
după ce intră pe site-ul meu şi află 
nişte răspunsuri, se grăbeşte apoi să 
discute cu un preot faţă către faţă, 
atunci ne aflăm pe calea cea bună în 
materie de consiliere şi misiune în 
mediul virtual. Insă dacă internetul 
nu ajută decât unei cunoaşteri inte- 
lectuale sau unei trăiri superficiale şi 
nu în sensul integrării în viaţa reală 
a Bisericii, atunci să ne punem între- 
barea cui slujim, căci „după roadele 
lor îi veţi cunoaşte”. 


Să nu ne temem să punem degetul 
pe rană: până şi scrierile Sf. Părinţi 
pot avea efecte negative asupra 
noastră, dacă le citim în aşa fel încât 
ne îndepărtează de Biserică. Este 
valabil şi pentru Sfânta Scriptură, 
căci vedem câţi au încercat să o ci- 
tească după propria lor minte şi s-au 
despărţit de Biserica lui Hristos. Ci- 
tarea unuia sau a altuia din Sf. Pă- 
rinţi nu ne face mai cucernici. În 
fond, azi toată lumea îi citează. Mai 
mult, până şi diavolul poate cita din 
Scriptură. Așadar, nu este vorba 
doar de un text, ci de contextul în 
care îl citim şi ne raportăm la el. 
Scrierile patristice au puterea de a ne 
ajuta tocmai prin faptul că ne fac 
parte a vieţii Bisericii. 


Pericolul apare când aceste texte 
sunt folosite doar în scop intelectual 
sau când îndepărtează tot mai mult 
pe cel care le citeşte de realitatea şi 
de trăirea cu Hristos prin Biserică. 
Ortodoxia internetului se desparte 
de Biserică, de preoţii şi de episcopii 
ei, de Sf. Taine şi devine o chestiune 
plăsmuită după mintea mea. 


Din păcate, trebuie să spun că majo- 
ritatea site-urilor ortodoxe pe care le 
-am accesat nu au trecut testul de 
care pomeneam mai sus. Iar aceasta 
ne arată starea tristă în care se află 
Ortodoxia pe internet. Nădăjduim 
totuşi să se schimbe ceva în viitor, să 
nu ne mai rezumăm doar la înşiruiri 


N! 


de cuvinte în eter, ci să şi începem să 
le aplicăm. Biserica nu este 
un depozit de cunoştinţe 
intelectuale, ci locul în ca- 
re ni se schimbă viaţa. 


Și mai este ceva: moda comentariilor 
este aproape o obligaţie a celui care 
intră pe un site sau forum. De ce tre- 
buie, de fiecare dată după ce citim 
un text, să şi ne exprimăm public 
părerea? Nu putem cugeta în linişte? 
Este un adevărat duh al social-media 
care nu ne dă pace până nu comen- 
tăm fie şi cât de puţin. Iar duhul 
acesta e frate bun cu mândria. Trăim 
într-o societate în care noua mantră 
este comentariul — fiecare are drep- 
tul la cuvânt despre orice şi vocea 
fiecăruia este o valoare în sine. Or, 
nu este deloc aşa: viaţa e o valoare în 
sine, iar nu cuvântul unuia sau al 


altuia. 


Sf. Părinţi ne învaţă cum să deose- 
bim un glas adevărat de unul lipsit 
de valoare. Cheia este ascultarea. Şi 
mai este un test pe care site-urile 
trebuie să-l treacă: dacă eu susțin că 
site-ul meu este de neînlocuit pentru 
aflarea adevărului şi singurul care 
dă măsură lucrurilor, am căzut deja 
în capcană. Niciun site nu trebuie să 
fie o autoritate în sine. Dacă popula- 
rizez învăţătura Bisericii, atunci ar 
trebui ca cititorii mei să nu fie legaţi 
exclusiv de ceea ce eu postez, ci să 
poată merge mai departe după ce mi 
-au citit cuvântul, căci un alt site va 
spune acelaşi lucru din învăţătura Sf. 
Părinţi, care este aceeaşi. Dacă însă 
cititorii mei sunt prea legaţi de site- 
ul pe care îl administrez şi nu accep- 
tă decât ceea ce eu propovăduiesc, 
atunci cineva greşeşte, ori ei, ori eu, 
administratorul. 


De la începutul creştinismului, Sf. 
Părinţi au spus că orice credincios 
poate merge în orice parte a Bisericii 
lui Hristos din lumea aceasta, întru- 
cât ea va propovădui acelaşi adevăr, 
cel lăsat de Mântuitorul. Sigur că au 
apărut şi greşeli, căci omul supus 
păcatului a făcut loc erorilor, dar 
Biserica le-a corectat şi îndreptat de 
fiecare dată. Din păcate, azi am 
ajuns la un fel de auto-îndreptăţire, 
în care numeroşi creştini cred că ei 
înşişi pot corecta ceea ce spune Bise- 
rica. Or acest fapt este străin de du- 
hul dreptei credinţe şi ne aruncă în 
protestantism. Martin Luther a luat 
citate din Scriptură şi din Părinţi 
pentru a-şi argumenta ideile. In Or- 
todoxie lucrurile nu funcţionează 
aşa, pentru că apare pericolul să ne 
desprindem de Biserica lui Hristos. 
Dacă avem neclarităţi, va trebui să 
întrebăm un preot sau un teolog cu 
experienţă, iar nu să ne găsim noi 
răspunsurile. Şi chiar dacă unii sau 
alţii greşesc, atâta timp cât noi trăim 
cu smerenie şi în ascultare, Dumne- 
zeu va găsi calea prin care să ne dea 
răspunsurile. 

Gânduri la plecarea 


PĂRINTELUI NICANDRU 


Părinte Ştefan, vă rugăm 
să ne spuneți câteva cuvinte despre 
părintele Nicandru Cuţaru, ca om şi 
ca preot, mai ales că l-aţi cunoscut 
mai îndeaproape, avându-l ca du- 
hovnic pentru o perioadă, după anii 
studenţiei. 


E] a fost dintru început, alături de 
părintele Damian Tudor şi alţii de 
atunci, unul din marile repere du- 
hovniceşti. L-am văzut mereu pur- 
tându-se preoţeşte, cu viaţă de sluji- 
tor al Bisericii şi de familie ireproşa- 
bile, cu un glas impresionant şi ora- 
torie frumoasă. Pr. Nicandru se pur- 
ta preoţeşte inclusiv la nivelul pre- 
zentării în societate. Mereu îl ve- 
deam în reverendă şi ţinând cu mult 
respect rânduiala preoţiei. 


De aceea, el a fost un reper de căpă- 
tâi, iar noi am fugit mereu la sfatul şi 
la mângâierea lui, la cuvântul lui 
înţelept. Cam toţi teologii din acei 
ani am trecut pe sub patrafirul lui, 
primind cuvânt, învăţătură şi ajutor. 


Mi-am dat seama că era aşa şi pen- 
tru că provenea dintr-o familie de 
basarabeni refugiaţi. Ştia ce înseam- 
nă durerea. Cumva făcuse experien- 
ţa Mântuitorului fugar în Egipt, deşi 
el era fugar în propria ţară, venind 
dintr-o regiune care fusese cuprinsă 
de bolşevicii ruşi — Basarabia. Prin 
părinţii lui, care erau foarte credinci- 
oşi, el s-a întărit în credinţă şi a mers 
pe drumul acesta, dorind să ia jugul 
preoţiei. 


L-am respectat şi îl respectăm foarte 
mult pe părintele nostru Nicandru şi 
pentru familia lui. I-am văzut dra- 
gostea cu care se manifesta şi în vor- 
bă, şi în gesturi, faţă de soţie şi copii. 
A fost un real exemplu şi 


o bucurie pentru noi. 


V-a impresionat ceva la înmormân- 
tarea sa? 


Acum 20 de ani a venit la Facultatea 
de Teologie un grup de studenţi din 
Basarabia — 10 tineri. Acum marea 
majoritate sunt preoţi, o parte în 
Basarabia, o parte în diaspora, iar 
unul a rămas în Arad. M-a impresio- 
nat că aceşti foşti studenţi, acum 
preoţi, s-au adunat din Basarabia şi 
au venit la înmormântarea părinte- 
lui, „cum apele se-ntorc din nori”, 
după cum zice poetul Radu Gyr. Prin 
ei, Basarabia a venit să-l cinstească 
pe părintele Nicandru, căci ei au 
cântat la Liturghia din ziua înmor- 
mântării şi au fost prezenţi la înmor- 
mântare cu atâta dragoste şi respect. 
Aceasta m-a impresionat foarte 
mult. A fost un fel de omagiu al Ba- 
sarabiei pentru un fiu al ei care i-a 
făcut cinste aici. 


Dar nu numai ei, ci şi mulţimea pre- 


oţilor care au fost prezenţi şi care i- 
au sărutat mâna părintelui, mâna 
aceea care i-a binecuvântat. Mâna 
aceea atât de plină de energie şi de 
putere şi cu care a făcut atâtea lu- 
cruri frumoase, neplângându-se ni- 
ciodată de greul preoţiei şi al crucii 
pe care a dus-o şi care n-a fost deloc 
uşoară, fiind preot într-o parohie 
mare (Gai), dar şi profesor şi duhov- 
nic la Facultate. Crucea lui a însem- 
nat liturghisire, slujbe, spovedanii, 
toată rânduiala din biserică şi din 
viaţa de familie. 


Sigur că este o pierdere pentru noi 
plecarea părintelui Nicandru Cuţaru, 
care ajunsese la vârsta deplinei înţe- 
lepciuni. Ne-am fi bucurat să mai 
rămână între noi şi să ne mai înveţe, 
dar nu este întâmplător chipul sim- 
bolic al plecării sale, chiar în dimi- 
neaţa Cincizecimii şi care spune 
foarte mult. Părintele Nicandru a 
plecat în Împărăţia lui Dumnezeu să 
liturghisească cu îngerii şi cu aleşii 
lui Dumnezeu. Credem că de acolo, 
de unde Dumnezeu l-a ridicat, ne 
pomeneşte în rugăciuni şi ne binecu- 
vântează. 


Slavă lui Dumnezeu că l-am cunos- 
cut! 


ce 


Puţini sub soare sunt aceia 
Care-n tăcere, lumii mor 


Și fac, prin rugăciuni şi la- 


crimi, 
Din viaţa lumii, viaţa lor. 

Sfântul Sava s-a născut pe la anul 
1283 în Salonic şi a trăit de tânăr în 
mănăstirea Vatoped. Era ierodiacon 
şi a avut ascultare la altar. În vremea 
atacurilor barbare, a luat icoana 
Născătoarei de Dumnezeu, numită 
Vimatarissa (adică cea din altar) şi 
Cinstita Cruce şi le-a ascuns în puţul 
din sfântul altar. El însuși a fost luat 
rob şi a fost dus în Creta. După cea 
fost eliberat, a înştiinţat pe ceilalţi 
părinţi să meargă să ia icoana şi cru- 
cea şi s-au aflat în fața unui fapt mi- 
nunat. Icoana Născătoarei de Dum- 
nezeu se afla în picioare deasupra 
apei şi în faţa ei era aprinsă candela. 
Iar cuviosul „trăind după aceea o 
viaţă preaminunată, a plecat la Dom- 
nul în pace”. Este cinstit împreună 
cu sfinţii Vatopedini pe 10 iulie. Se 
pomeneşte şi în slujba icoanei Vima- 
tarissa şi se prăznuieşte în Marţea 
din Săptămâna Luminată. 


Roade ale lucrării dumnezeiescului 
Har, ce s-a revărsat din belşug asu- 
pra Cuviosului Sava, au fost şi viaţa 
şi petrecerea sa mai presus de fire 
săvârşite aici pe pământ. Redăm mai 
jos o întâmplare minunată din viaţa 
Sfântului: 


Odată, fratele ce avea în grijă măga- 
rii a ieşit din mănăstire ca să aducă 
lemne pentru nevoile obştii. Impreu- 
nă cu ela ieşit şi minunatul Sava cu 
gândul de a-l ajuta în ascultarea sa. 
Ajunşi aproape de mlaştină, au lăsat 
acolo, undeva, măgarii să pască, iar 
ei s-au îndepărtat să caute lemne. La 
un moment dat au apărut acolo trei 
lei, care au început să se îndrepte 
tiptil spre măgari. Atunci fratele, 
văzând de departe fiarele, a luat-o la 
fugă ca să scape. Sava însă nu obser- 

vase venirea fiarelor. Când a ridicat 
ochii spre măgari, i-a văzut tulburaţi 
şi înfricoşaţi de leii care se apropia- 
seră destul de mult de ei şi erau gata 
să-i sfâşie. Cuviosul, atunci când i-a 
văzut pe lei repezindu-se spre mă- 
gari, a alergat către ei şi, când a 
ajuns foarte aproape, a căzut la pă- 
mânt înaintea lor. Şi îndată, aşa cum 
era întins la pământ, le-a spus leilor 
cu o voce puternică: 


— Vă jur pe numele lui Dumnezeu! 
Pentru numele Stăpânului de obşte 
al nostru şi al vostru să nu faceți 
niciun rău măgarilor! Să nu vă 
atingeți de ei, ci lăsaţi-i să se întoar- 
că fără vătămare la stăpânii lor! 
Dar fiindcă vă văd flămânzi, veniți 
la mine! Precum vedeți, sunt mân- 
care gata pentru voi. Sfâşiaţi-mă pe 
mine cu ghearele voastre şi săturați 
-vă pântecele! Nu vă împiedică ni- 
meni. 


Deodată fiarele s-au oprit ca şi cum 
ar fi înţeles cuvintele Sfântului. Au 
lepădat fireasca lor sălbăticie şi şi-au 
plecat capetele înaintea lui. Ai fi spus 
că i se închină ca nişte robi smeriţi. 
Apoi s-au întors ca oile la culcuşul 
lor. 


De multe ori şi în multe chipuri să- 
vârşise astfel de semne prin Harul 
care sălăşluia în el. Şi atunci când a 
vrut să locuiască într-o peşteră din- 
colo de Iordan, înainte de a se să- 
lăşlui acolo, mai întâi a alungat un 
leu numai cu cuvântul său. Abia du- 
pă aceea a săvârşit în peşteră acea 
minunată petrecere, cea întocmai cu 
a Ingerilor, vreme de trei ani de zile. 
La mult timp după toate acestea, într 
-o convorbire avută cu ucenicul său, 
însuşi Sfântul spunea: 


— Fiul meu, de multe ori, cu Harul 
lui Dumnezeu, am dobândit mult 
folos din petrecerea cu fiarele. Ade- 
seori se întâmpla să întâlnesc lei în 
pustie şi mergeam împreună cu ei 
ca şi cum ar fi fost prietenii mei. De 
obicei mergeam intenţionat între ei 
atunci când veneau doi sau trei îm- 
preună. Îi cercetam cu atenţie. Pri- 
veam cu luare aminte cum sunt 
ochii lor, care e mărimea trupului, 
le admiram fireasca lor aroganță, 
grandioasa mobilitate a gâtului, 
saltul lor regesc — cred că ai auzit de 
toate acestea —, ghearele lor ascuţi- 
te, toate amănuntele, de la cel mai 
mare până la ce mai mic. Iar ei îmi 
dădeau voie să fac aceasta fără ni- 
cio împotrivire. Chiar îndrăgeau 
foarte mult împreună-petrecerea cu 
mine şi stăteau lângă mine cu multă 
linişte şi blândeţe, de parcă am fi 
fost nişte prieteni vechi. 


Cercetând cele despre care am spus 
mai înainte, am dobândit o viziune 
minunată, pe care n-am mai avut-o 
până atunci, despre creaţia lui 
Dumnezeu. Un fior puternic al sla- 
vei şi al dragostei lui Dumnezeu a 
pătruns în sufletul meu. De aceea, 
de fiecare dată îmi aduceam aminte 
de marele David, care chema fiarele 
şi toată făptura, ca să-L laude pe 
Dumnezeu. Am cântat şi eu împreu- 
nă cu el, cu o nespusă bucurie şi ad- 
miraţție, acele fericite cuvinte: „Cât s 
-au mărit lucrurile Tale, Doamne, 
toate întru înţelepciune le-ai făcut”. 

Preot Lucian 


La Vecerniile Praznicelor Împărăteşti sau a sfinţilor cu 
polieleu şi doxologie mare urmează citirea paremiilor 
(cuvânt grecesc care înseamnă proverb sau parabolă). 
Aceastea sunt luate din cărţile Vechiului Testament, în 
special din Proverbele lui Solomon, dar nu numai. 


Între cele două feluri de ectenii pe care le auzim după 
Paremii, la strană se citeşte rugăciu- 

nea „Învredniceşte-ne Doamne...”, care pare să fie 
de o adâncă vechime,, prin stilul ei, care aminteşte nota 
de smerenie şi evlavie caracteristică rugăciunilor Biseri- 
cii primare. 


Cântarea Stihoavwnei (formată din mai multe stihiri; 
stihiră=un fel de tropar folosit în timpul slujbelor zilei) 
care urmează în rânduiala Vecerniei, se înscrie pe ace- 
eaşi linie a izbăvirii neamului omenesc din robia păcatu- 
lui prin Patima, îngroparea şi Învierea Domnului. Ca şi 
stihurile de la Prochimen, stihurile de la stihoavnă re- 
prezintă rămăşiţe ale psalmilor care se cântau odinioară 
în întregime în acest moment al Vecerniei. 


Rânduiala şi-a îndeplinit astfel scopul, omul este acum 
restaurat şi sfinţit, încât poate fi rostită cântarea dreptu- 
lui Simeon: „Acum slobozeşte pe robul Tău Stăpâne în 
pace, după cuvântul Tău, căci văzură ochii mei mântui- 
rea Ta, pe care ai gătit-o înaintea feţei tuturor popoare- 
lor: lumină spre descoperirea neamurilor şi slavă popo- 
rului Tău, Israel” (Luca 2, 29-32). Semnificaţia imnului 
este deosebit de consistentă, dacă avem în atenţie faptul 
că autorul imnului, bătrânul Simeon, face parte din lu- 
mea Vechiului Testament, reprezentând apusul acestei 
epoci după cum Vecernia este amurgul zilei naturale. Cu 
el se încheie perioada istoriei omenirii dinainte de Hris- 
tos. După el începe o eră nouă în istoria omenirii: era 
creştină. Mesia Cel aşteptat venise, dar era încă prunc şi 
nu se descoperise decât la puţini privilegiați ai cerului, 
ca bătrânul Simeon, care închide ochii cu sufletul împă- 
cat şi plin de bucuria venirii lui Mesia. 

Transferând mesajul imnului, şi noi, asemeni dreptului 
Simeon, putem închide ochii în pacea nopţii şi a somnu- 
lui aducător de odihnă, iar cum somnul nopţii închipuie 
pe cel al morţii, rugăciunea dreptului Simeon ne aduce 
aminte şi dc sfârşitul vieţii noastre când va trebui ca noi 
să spunem, cu conştiinţa liniştită şi cu inima împăcată, 
aceleaşi cuvinte. Această rugăciune s-a întrebuințat din 
cea mai adâncă vechime, găsindu-o amintită în cele mai 
vechi Rânduieli bisericeşti. 


După rugăciunile începătoare (Sfinte Dumnezeule... 
Preasfântă Treime... Tatăl nostru), urmează Troparul 
Vecerniei, care dezvoltă tema Învierii Mântuitorului, ca 
fundament ultim al învierii noastre. 


După expresia teologului Alexandre Schmemann, 


„Vecernia reprezintă experienţa 
timpului ca sfârşit», căci „recunoaştem că 


a venit seara acestei lumi care ne vesteşte ziua cea neîn- 
serată”. 


În rezumat, slujba Vecerniei dezvoltă două teme mari: 
lumina de seară, hristologică şi teofanică şi tema căinţei 
pentru păcatele săvârşite. 


Ultima consideraţie pe care o socotim a fi necesară unei 
lămuriri asupra sensului şi teologiei Vecerniei ar fi aceea 
a timpului săvârşirii ei. Astfel, din prevederile tipiconale 
ce urmează tradiţia liturgică a Bisericii, ştim că Vecernia 
trebuie săvârşită înainte de apusul soarelui, din acelaşi 
motiv care a determinat săvârşirea Utreniei înainte de 
răsăritul soarelui. Motivul este desigur unul cosmic, le- 
gat indestructibil de destinul omului, căci restaurat în 
funcţia sa de mijlocitor cosmic, omul şi-a regăsit stăpâ- 
nirea asupra lumii sensibile şi aşa cum face «să se iveas- 
că aurora», face şi «să apună soarele», exprimând astfel, 
în mod liturgic faptul că legile înlănţuirii fenomenelor 
sensibile depind în definitiv de libertatea suverană a lui 
Dumnezeu al cărui «chip» este. 

Cum putem să-l 


vedem pe 


Dumnezeu 


Arhimandrit Athanasios Mytilinaios 


„Fericiţi cei curaţi cu inima, căci aceia vor vedea pe 
Dumnezeu” (Matei 5, 8) 


Cum putem să-L vedem pe Dumnezeu? Vederea lui 
Dumnezeu, aşa cum o descrie Sf. Simeon Noul Teolog în 
scrierile sale, a înspăimântat pe mulţi. Nu trebuie să ne 
temem! Dacă nu-L vei vedea pe Dumnezeu din această 
viaţă, nu-L vei vedea nici în Împărăţia cerurilor. Cam aşa 
stau lucrurile cu fiecare dintre noi. 


Totuşi, cum poate fi văzut Dumnezeu? 


Răspunsul îl aflăm de la Sf. Ierarh Teofil al Antiohiei 
(scriitor bisericesc, a trăit în sec. II şi este primul autor 
creştin care foloseşte termenul „Treime" — n.n.), din 
epistola trimisă prietenului său, Autolycus. El spunea că 
atunci când este curată, ea reflectă energiile lui Dumne- 
zeu. Nu a folosit termenul „energii”, ci acesta a apărut 
ulterior. Atunci se spunea lucrări, dar am folosit 
„energii”, pentru că aşa vorbim acum în teologie. 


Aşadar, ce sunt energiile lui Dumnezeu? Eu nu pot crede 
decât dacă primesc de la Dumnezeu energia numită cre- 
dinţă. Nu pot iubi decât dacă voi primi iubirea, ca ener- 
gie izvorâtă din Dumnezeu. Şi toate celelalte sunt tot 
energii primite de noi de la Dumnezeu. 


Dar dacă Dumnezeu ni le dăruieşte pe toate, atunci care 
este partea noastră? INIMA! Partea noastră este să-l ofe- 
rim lui Dumnezeu inima noastră. Sf. Teofil spune să I-o 
dăm „ca pe o oglindă”. Când raza de soare cade pe o 
oglindă, aceasta o reflectă. Dar când oglinda inimii noas- 

| locului. 


îl Antimisul prezintă o importanţă deosebită deoarece pe el se face sfinţirea Darurilor şi fără el nu se 
ipoate săvârşi Sfânta Liturghie. Antimisul are în acelaşi timp un rol practic şi o profundă semnifi- 
| caţie teologică. Rolul practic constă în aceea că pe antimisul desfăcut vor fi aşezate Sfântul Potir şi Sfân- 
| tul Disc, iar eventualele părticele din Sfintele Daruri care vor cădea pe el vor putea fi adunate evitându- 
[se profanarea. Semnificaţia teologică a antimisului vine din legătura lui cu episcopul locului a cărui 
| semnătură o poartă întotdeauna, fiind delegaţia liturgică şi jurisdicţională a episcopului pentru preotul 


tre este plină de rugină sau de murdărie, cum poate să 
reflecte ceva? 


Aşadar, dacă oglinda inimii mele este curată, ea reflectă 
energiile lui Dumnezeu, care vin şi se întorc la izvorul lor 
neîncetat. Iar această întoarcere înseamnă răspunsul 
nostru. Dumnezeu îmi trimite energia credinței, iar eu [i 
răspund susţinându-mi credinţa. El îmi trimite dragoste, 
iar eu Îi răspund iubindu-L la rândul meu. 


Curăţia inimii face cu putinţă ca aceasta să reflecte şi să 
răspundă la darurile lui Dumnezeu, iar aceasta se nu- 
meşte simplitatea inimii. Când Mântuitorul l-a văzut pe 
Natanael, a zis: „lată, cu adevărat, israelit în care nu este 
vicleşug”. Despre ce este simplitatea ne învaţă Sf. Isaac 
Sirul. Oamenii păcătoşi folosesc un limbaj încărcat de 
aluzii murdare sau chiar se folosesc de forme pentru a le 
da un rost depravat. 


Însă omul ce are simplitatea inimii, dacă vede o formă, o 
înțelege ca atare, în starea ei primă. Mintea lui nu începe 
să se gândească la altceva, nu face legături cu patimile 
sale. Vederea lui e simplă, fără niciun fel de aluzii sau 
înţelesuri ascunse. Așadar, el nu schimbă ceea ce vede în 
ceva păcătos. 


La fel se întâmplă şi cu lucrurile lui Dumnezeu. Omul cu 
inima curată le poate vedea aşa cum sunt ele. Mai mult, 
el Îl poate vedea pe Dumnezeu aşa cum este EI, fără in- 
terpretări personale, pătimaşe, fără schimonosiri ale chi- 
pului Creatorului după mintea sa. 


Iar cel care ajunge să-L vadă pe Dumnezeu, va ajunge şi 
să-şi dea viaţa pentru EI, zi de zi şi în clipa în care i se va 
cere. 


